Իբրեւ 2001-2008 Ատրպէյճանի միջազգային պետական դրամատան նախագահ՝ Ճահանկիր Հաճիեւ պաշտօնապէս ստացած է տարեկան 71 հազար տոլար աշխատավարձ: Այսուամենայնիւ, «Ուերնըր Քեփիթըլ» (Werner Capital) գրասենեակը, որ գոյքային ներդրումներ կ՛իրականացնէ հարուստներու համար, 2011ին իր հրապարակած զեկոյցով բացայայտած էր, որ Հաճիեւի ունեցուածքը կը կազմէ 73 միլիոն տոլար: «Կարտիըն»ը կը հաղորդէ, որ դատախազ Ճանըթըն Հոլ, որ կը ներկայացնէ Յանցագործութեան դէմ պայքարի ազգային գործակալութիւնը, յայտարարած է. «Իբրեւ 1993էն 2015 թուականներու պետական պաշտօնեայ՝ շատ անհաւանական է, որ նման պաշտօն մը կրնար ապահովել բաւարար եկամուտ՝ գոյքի ձեռքբերման ֆինանսաւորման համար»։